

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **AVTALE OM PROSJEKTOPPGAVE**  Bachelorstudiene i IT ved Høgskolen i Oslo og Akershus (HiOA) – institutt for Informasjonsteknologi - avsluttes med en prosjektoppgave. Prosjektet blir normalt gitt av en ekstern oppdragsgiver. Denne avtalen definerer HiOAs og oppdragsgiverens plikter og rettigheter i forbindelse med prosjektet.   |  |  | | --- | --- | | **1. OPPDRAGSGIVER** | **Biogrid AS** |  |  |  | | --- | --- | | **2. PROSJEKTTITTEL** | **Internet Of Things Kontrollpanel** |   Prosjektet er beskrevet i vedlagte prosjektskisse. Prosjektperioden er fra begynnelsen av januar til slutten av mai.  **3. RETTIGHETER**  Prosjektets resultater blir oppdragsgivers eiendom med alle dertil hørende rettigheter. HiOA kan, hvis ingenting annet er avtalt, bruke prosjektets resultater i sin interne virksomhet og ha prosjektets sluttdokumenter i sitt bibliotek.  **4. STUDENTGRUPPE**  Prosjektet skal utføres av en studentgruppe. Arbeidet med prosjektet er en del av utdannelsen, og studentgruppen er derfor underlagt HiOA og HiOAs reglement under prosjektarbeidet. Det forventes at studentgruppen arbeider med prosjektet etter beste evne. Studentene skal ikke motta noen godtgjørelse for arbeidet med prosjektet. Studentgruppen består av  **Oscar Nes Eckbo Peter Nilssen Wilhelmsen Haakon Winther**  **5. TAUSHETSPLIKT**  Både HiOA og studentgruppen har taushetsplikt med hensyn på all informasjon de måtte få hos oppdragsgiver i forbindelse med prosjektarbeidet og som oppdragsgiver krever hemmeligholdt.  **6. VEILEDNING**  Oppdragsgiver skal til enhver tid ha oppnevnt minst en veileder/kontaktperson for studentgruppen. Vedkommende skal hjelpe studentene med tilrettelegging og med alle nødvendige avgrensninger, presiseringer og krav til prosjektets resultater. HiOA oppnevner en av sine ansatte som intern veileder for studentgruppen.  **7. UTSTYR**  Alt utstyr og all programvare som HiOA disponerer og som er tilgjengelig for dette bruket, stilles til studentgruppens disposisjon. Hvis HiOAs programvare inngår i en løsning som skal brukes senere, må oppdragsgiver skaffe sin egen versjon av programvaren. Alt spesialutstyr og all spesialprogramvare som HiOA ikke disponerer og som er nødvendig for å løse prosjektet, må i tide av oppdragsgiver stilles til studentenes disposisjon. Nødvendig kontorplass må stilles til disposisjon hvis prosjektet krever regelmessig tilstedeværelse hos oppdragsgiver. Utstyr som lånes ut av oppdragsgiver må oppdragsgiver sørge for er dekket med nødvendige forsikringer. All bruk av HiOAs utstyr skjer vederlagsfritt. Oppdragsgiver dekker selv sine utgifter i forbindelse med prosjektet. Eventuelle utgifter ut over dette og utgiftenes fordeling, må avtales.  **8. ANSVAR**  Oppdragsgiver er klar over at prosjektarbeidet er et ledd i studentenes utdannelse. HiOA og studentgruppen har derfor ikke ansvar for prosjektets resultat. HiOA har heller ikke ansvar for eventuelle skader som måtte påføres oppdragsgivers utstyr. Oppdragsgiver sørger for nødvendige forsikringer.  **9. ATTEST**  Oppdragsgiver gir studentgruppen en attest hvis oppdragsgiver finner at prosjektarbeidet er utført på en slik måte at en attest er fortjent.  **10. ENDRINGER OG UNDERTEGNING**  Eventuelle endringer i denne standardavtalen må dokumenteres i eget vedlegg. Avtalen er undertegnet i to eksemplarer hvorav HiOA og oppdragsgiver har hvert sitt eksemplar.   |  |  |  | | --- | --- | --- | | Oslo den | | | |  | | | | **Institutt for Informasjonsteknologi** |  | **Biogrid AS** | |  | | | | Instituttleder |  |  | |